Sisäänkirjautuminen sujui hyvin ja sen kanssa oltiin todella joustavia, kun emme tienneet tarkkaa saapumisaikaa Sevillaan. Asunto oli kauniisti sisustettu, valoisa sekä siisti muuten paitsi että sohvalla oli muruja ja jääkaapissa vanha avonainen oliivipurkki, jotka hieman haittasivat ensivaikutelmaa. Sänky oli todella mukava ja nukuimme hyvin. Kuten aiemmissakin arvosteluissa on kerrottu, on asunto vilkkaalla alueella ja alakerran ravintolasta kuuluu jonkin verran laiteääniä, jotka ovat hieman ärsyttäviä. Äänet eivät kuitenkaan häirinneet meidän untamme, joten ne eivät olleet iso ongelma. Kaiken kaikkiaan viihdyimme hyvin asunnossa ja pääsimme kätevästi kävellen katsomaan nähtävyyksiä.